open-index/open-wikipedia-markdown huggingface dataset:
বাসন্তী দেবী (পরিবেশবিদ)

**বাসন্তী দেবী** একজন ভারতীয় পরিবেশবিদ। তিনি উত্তরাখণ্ডের গাছ সংরক্ষণের ব্যাপারে উদ্বিগ্ন। ২০১৬ সালে তিনি ভারতের নারীদের সর্বোচ্চ পুরস্কার, নারী শক্তি পুরস্কারে ভূষিত হন।

## জীবন
বাসন্তী দেবী তাঁর কৈশোরকাল কাটিয়েছেন কৌশানির কাছে লক্ষ্মী আশ্রমে, এটি সরলা বেহন কর্তৃক প্রতিষ্ঠিত তরুণীদের জন্য একটি গান্ধীবাদী আশ্রম। বারো বছর বয়সে বিবাহিত হওয়ার পর খুব অল্প বয়সেই তিনি বিধবা হয়ে যান। এরপর ১৯৮০ সালে তিনি সেই আশ্রমে চলে আসেন। বিয়ের আগে স্কুলে গেলেও তিনি শুধুমাত্র পড়তে পারতেন। আশ্রমে তিনি দ্বাদশ শ্রেণীতে পৌঁছানোর পরও পড়াশোনা চালিয়ে যান এবং শিক্ষকতার প্রতি আগ্রহী হয়ে ওঠেন। মজুরি খুব কম ছিল কিন্তু তাঁর বাবা কাজটি অনুমোদন করেছিলেন।

তিনি একজন পরিবেশবাদী হয়ে ওঠেন। তিনি উত্তরাখণ্ডের বন সংরক্ষণের ব্যাপার নিয়ে চিন্তা ভাবনা করতেন।

কোশি নদী উত্তরাখণ্ডের একটি গুরুত্বপূর্ণ সম্পদ। এই নদীটি বিহারে ভয়াবহ বন্যার জন্য দায়ী, বন্যার প্রভাবে কয়েক হাজার হেক্টর জমি এবং দশ লক্ষ মানুষ প্রভাবিত হতে পারে। বাসন্তী দেবী একটি প্রবন্ধ পড়েছিলেন, যেখানে অনুমান করা হয়েছিল যে বর্তমান হারে গাছ কাটা অব্যাহত থাকলে এক দশকের মধ্যে নদীর অস্তিত্ব বিলুপ্ত হয়ে যাবে। তিনি স্থানীয় মহিলাদের সাথে কথা বলতে গিয়ে ব্যাখ্যা করলেন যে এটি তাদের বন এবং তাদের জমি। তিনি তাদের প্রশ্ন করলেন নদী শুকিয়ে গেলে কি উপায় হবে। এর পর মানুষ তাঁর কথা বিশ্বাস করতে শুরু করে।

তিনি একটি আলোচনা শুরু করলেন। গ্রামবাসী এবং কাঠ কোম্পানিগুলি নতুন কাঠ কাটা বন্ধ করবে বলে একমত হল। গ্রামবাসীরা একমত হয়েছিল যে তারা কেবল পুরানো কাঠ পোড়াবে। বাসন্তী দেবী সম্প্রদায়-গোষ্ঠী সংগঠিত করেছিলেন, তাদের বুঝিয়েছিলেন বনজ সম্পদ সংরক্ষণ করা দরকার এবং তারা বনের আগুন নেভানোর জন্য স্বেচ্ছাসেবক হিসেবে কাজ করবে। এর প্রভাব ধীরে ধীরে দেখা যাচ্ছে, এটা লক্ষ্য করা গেছে যে গ্রীষ্মকালে শুকিয়ে যাওয়া ঝর্ণাগুলো এখন সারা বছরই প্রবাহিত থাকে। অধিকন্তু, বনটি আরও বৈচিত্র্যময় হয়ে উঠেছে কারণ ওক, রডোডেনড্রন এবং মাইরিকা এসকুলেন্টার মতো প্রশস্ত পাতাযুক্ত গাছ এখন দেখা যায়।

২০১৬ সালের মার্চ মাসে বাসন্তী দেবী নতুন দিল্লিতে যান, যেখানে তাঁকে ভারতের সর্বোচ্চ বেসামরিক নারী পুরস্কার, নারী শক্তি পুরস্কারে ভূষিত করা হয়।

## তথ্যসূত্র

বিষয়শ্রেণী:উত্তরাখণ্ডের ব্যক্তি
বিষয়শ্রেণী:জন্মের সাল অনিশ্চিত
বিষয়শ্রেণী:জীবিত ব্যক্তি
বিষয়শ্রেণী:১৯৬০-এর দশকে জন্ম
বিষয়শ্রেণী:ভারতীয় পরিবেশবিদ
বিষয়শ্রেণী:ভারতীয় নারী পরিবেশবাদী
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:১৯৫৮-এ জন্ম
চার্লস গুইটো (গান)

"**চার্লস গুইটো**" (রাউড ৪৪৪, লোয়োস ই. ১১) একটি ঐতিহ্যগত লোকগীতি যা মার্কিন যুক্তরাষ্ট্রের প্রেসিডেন্ট জেমস এ. গারফিল্ডকে চার্লস জে. গুইটো দ্বারা হত্যা সম্পর্কিত। এটি আরেকটি পুরানো ব্যালাড, "জেমস এ. রজার্স"-এর ওপর ভিত্তি করে। গানটি হত্যাকারীর নিজস্ব দৃষ্টিকোণ থেকে বলা হয়।

এক সময়ে, মনে করা হত যে গুইটো নিজেই গানটি লিখেছিলেন, সম্ভবত কারণ কবিতা "আমি লর্ডির কাছে যাচ্ছি", যা গুইটো তার মৃত্যুদণ্ডের দিন লিখেছিলেন।

এটি আরেকটি ব্যালাড "মিস্টার গারফিল্ড"-এর সাথে বিভ্রান্ত হওয়া উচিত নয়, যা জনি কাশ জনপ্রিয় করেছিলেন। বাসকম লামার লুন্সফোর্ড ১৯৪৯ সালে এই দুটি গান রেকর্ড করেছিলেন লাইব্রেরি অব কংগ্রেস এর জন্য।

## রেকর্ডিংসমূহ
* নরম্যান ব্লেক
বাসকম লামার লুন্সফোর্ড *সঙস অ্যান্ড ব্যালাডস অফ আমেরিকান হিস্টরি অ্যান্ড দ্য অ্যাসাসিনেশন অফ প্রেসিডেন্টস*। ১৯৪৯ সালে রেকর্ড করা, ১৯৫২ সালে লাইব্রেরি অব কংগ্রেস দ্বারা প্রকাশিত, ১৯৯৮ সালে রাউন্ডার দ্বারা পুনঃপ্রকাশিত
* কেলি হ্যারেল ১৯২৭ সালে *[[অ্যানথোলজি অফ আমেরিকান ফোক মিউজিক]]*, স্মিথসোনিয়ান ফোকওয়ে ১৯৯৭
* রামব্লিন' জ্যাক এলিয়ট প্রায় ১৯৫৫ সালে *ব্যাডমেন, হিরোস এবং পাইরেটস* কম্পাইলেশন, মোনো এলপি রিলিজ (বর্তমানে অপ্রাপ্য)।
* টম প্যালি ও জো লকার *সু কাও* আর্গোস ১৯৬৯
* ডেভ ফ্রেডরিকসন এবং ক্র্যাবগ্রাস, প্রায় ১৯৬০, আরহুলি এলপি ৪০০১, সিডি ৫১৮-বি-তে পুনঃপ্রকাশিত বই *হিয়ার মি হাউলিং! ব্লুজ, ব্যালাডস অ্যান্ড বিয়ন্ড*। ক্রিস স্ট্রাচউইটজ দ্বারা রেকর্ড করা, অ্যাডাম মাচাদোর লেখা (এল সেরিতো, সিএ: আরহুলি প্রোডাকশন্স, ২০১০)।

## আরও দেখুন
* ''অ্যাসাসিনস'' (মিউজিক্যাল)

## তথ্যসূত্র

বিষয়শ্রেণী:অপরাধীদের সম্পর্কে গান
বিষয়শ্রেণী:জেমস এ. গারফিল্ড সম্পর্কে গান
বিষয়শ্রেণী:হত্যাকারীদের সাংস্কৃতিক চিত্রণ
বিষয়শ্রেণী:বাসকম লামার লুন্সফোর্ড গানের তালিকা
বিষয়শ্রেণী:হত্যার ব্যালাড
বিষয়শ্রেণী:আমেরিকান গান
বিষয়শ্রেণী:১৮৮২-এর গান
বিষয়শ্রেণী:জেমস এ. গারফিল্ডের হত্যাকাণ্ড
বিষয়শ্রেণী:অজানা গীতিকারদের গান
সুজাতা সাহু (রাজনীতিবিদ)

**সুজাতা সাহু** (জন্ম ১৯৭২) ওড়িশার একজন ভারতীয় রাজনীতিবিদ। তিনি জাজপুর জেলার জাজপুর বিধানসভা কেন্দ্রের একজন বিধায়ক। তিনি বিজু জনতা দলের প্রতিনিধিত্ব করেন। তিনি ২০২৪ সালের ওড়িশা বিধানসভা নির্বাচনে জয়ী হন।

## প্রাথমিক জীবন এবং শিক্ষা
সুজাতা সাহু জাজপুরের বাসিন্দা। তাঁর স্বামী গোবিন্দ সাহু একজন কৃষক। সুজাতা ১৯৮৩ সালে ভুবনেশ্বরপুরের জাজপুরের শেশদেব বাসন্তী উচ্চ বিদ্যালয় থেকে ৯ম শ্রেণী সম্পন্ন করেন। প্রাথমিক ভাবে তিনি একজন গৃহিণী ছিলেন।

## কর্মজীবন
সুজাতা সাহু প্রথমে জাজপুর জেলার ডি.এল.এফ.-এর সভাপতি, দশরথপুর ব্লকের বি.এল.এফ.-এর ই.সি. এবং তালিহা মহিলা মহা সংঘের সভাপতি ছিলেন। ২০২৪ সালের ওড়িশা বিধানসভা নির্বাচনে তিনি জাজপুর থেকে বিজু জনতা দলের প্রতিনিধিত্ব করে জয়ী হন। তিনি ৮৬,০৪৯ ভোট পেয়ে ভারতীয় জনতা পার্টির গৌতম রায়কে ২,৫৬৪ ভোটের ব্যবধানে পরাজিত করেন।

## বিতর্ক
সুজাতা সাহু জাজপুরের নির্বাচনে জেতার পর গুজব ছড়াতে শুরু করে যে তিনি পদত্যাগ করবেন এবং যে উপ নির্বাচন হবে তাতে তাঁর দলের পক্ষ থেকে প্রাক্তন বিধায়ক প্রণব প্রকাশ দাস প্রতিদ্বন্দ্বিতা করবেন। এই উপনির্বাচন নিয়ে যে আলোচনা চলছিল, তার অবসান ঘটিয়ে জাজপুরের বিধায়ক সুজাতা সাহু স্পষ্ট করে জানিয়েছেন যে জাজপুরে এখন কোনও উপনির্বাচনের সম্ভাবনা নেই।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:বিজু জনতা দলের রাজনীতিবিদ
বিষয়শ্রেণী:ওড়িশা বিধানসভার নারী সদস্য
বিষয়শ্রেণী:ওড়িশা বিধানসভার সদস্য ২০২৪-২০২৯
প্রীতি পাটকর

**প্রীতি পাটকর** একজন ভারতীয় সমাজকর্মী এবং মানবাধিকার কর্মী। তিনি প্রেরণার সহ-প্রতিষ্ঠাতা এবং এর পরিচালকের পদে অধিষ্ঠিত। এই সংস্থাটি ভারতের মুম্বাইয়ের নিষিদ্ধ পল্লির সমস্যা সমাধানে অগ্রণী ভূমিকা পালন করেছে। প্রীতি পাটকরের প্রচেষ্টা মূলত বাণিজ্যিক যৌন শোষণ এবং পাচারের শিকার হওয়ার ঝুঁকিতে থাকা শিশুদের সুরক্ষার উপর দৃষ্টি নিবদ্ধ করে।

## ব্যক্তিগত জীবন
প্রীতি পাটকরের জন্ম মুম্বাইতে। তাঁর বাবা একজন সরকারি কর্মচারী ছিলেন এবং তাঁর মা একটি ডে-কেয়ার কেন্দ্র পরিচালনা করতেন। প্রীতি মুম্বাইয়ের টাটা ইনস্টিটিউট অফ সোশ্যাল সায়েন্সেস থেকে স্বর্ণপদক পেয়েছেন, সেখানে তিনি সমাজকর্মে স্নাতকোত্তর ডিগ্রি অর্জন করেছেন। তিনি সমাজকর্মী প্রবীণ পাটকরকে বিবাহ করেছেন।

## সামাজিক সক্রিয়তা
প্রীতি পাটকর ৩০ বছরেরও বেশি সময় ধরে মানব পাচার এবং বাণিজ্যিক যৌন শোষণের শিকার শিশু ও নারীদের সুরক্ষা এবং উদ্ধারের জন্য কাজ করে আসছেন। ১৯৮৬ সালে তিনি কামাতিপুরা নিষিদ্ধ পল্লি অঞ্চলে সমাজকর্মে স্নাতকোত্তর গবেষণা করার জন্য পরিদর্শন করেছিলেন। এখানকার অভিজ্ঞতার পর তিনি প্রেরণা সংস্থাটির প্রতিষ্ঠা করেন। এখানে তিনি একই রাস্তার ওপর দেখেছিলেন তিন প্রজন্মের নারীরা গ্রাহকদের কাছে আবেদন করছে।

মানব পাচার এবং বাণিজ্যিক যৌন শোষণের শিকার শিশু এবং মহিলাদের সুরক্ষা ও মর্যাদা দেওয়ার উদ্দেশ্যে বেশ কয়েকটি যুগান্তকারী সামাজিক হস্তক্ষেপের জন্য তাঁকে স্বীকৃতি দেওয়া হয়েছে।

যৌন শোষণ এবং পাচারের শিকার শিশু ও মহিলাদের অধিকার এবং মর্যাদা রক্ষার জন্য ভারতে সর্বাধিক সংখ্যক আইনি হস্তক্ষেপ এবং রিট পিটিশনের কৃতিত্ব প্রীতি পাটকরের।

## তথ্যসূত্র

## বহিঃসংযোগ

* প্রেরণার প্রীতি পাটকর কীভাবে যৌনকর্মীদের সন্তানদের জীবন বদলে দিয়েছেন – ২০১৪ সালের গার্ডিয়ান সংবাদপত্রের নিবন্ধ
* প্রেরণা অ্যান্টি-ট্রাফিকিং, মুম্বাই – অফিসিয়াল ওয়েবসাইট
* প্রেরণা - যৌনকর্মীদের সন্তানদের জন্য আত্মসম্মানের প্রদীপ জ্বালানো - দ্য বেটার ইন্ডিয়া ওয়েবসাইটে নিবন্ধ
* প্রীতি পাটকর - অশোকা ওয়েবসাইট থেকে আর্কাইভ করা প্রোফাইল
* প্রীতি পাটকর যৌনকর্মীদের শিশুদের জন্য রাত্রিকালীন আশ্রয়কেন্দ্র পরিচালনা করেন – আইবিএন লাইভ থেকে আর্কাইভ করা হয়েছে।

বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মহারাষ্ট্রের শিক্ষাবিদ
বিষয়শ্রেণী:মহারাষ্ট্রের সমাজকর্মী
বিষয়শ্রেণী:মহারাষ্ট্রের নারী বিজ্ঞানী
বিষয়শ্রেণী:মহারাষ্ট্রের সক্রিয়কর্মী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:মহারাষ্ট্রের নারী শিক্ষাবিদ
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী সক্রিয়কর্মী
বাসু প্রিমলানি

**ঋতু বাসু প্রিমলানি** একজন ভারতীয় স্ট্যাণ্ড-আপ কমেডিয়ান এবং পরিবেশবিদ। তিনি তাঁর কাজের জন্য ভারত সরকারের থেকে ২০১৫ সালের নারী শক্তি পুরস্কার পেয়েছিলেন।

## ব্যক্তিগত জীবন
প্রিমলানি ভারতের নতুন দিল্লিতে বড় হয়ে ওঠেন। তিনি  লস অ্যাঞ্জেলসের ক্যালিফোর্নিয়া বিশ্ববিদ্যালয় থেকে ভূগোল, নগর পরিকল্পনা এবং আইন বিষয়ে স্নাতকোত্তর ডিগ্রি অর্জন করেছেন।
বাম|থাম্ব| ভারতের রাষ্ট্রপতির কাছ থেকে নারী শক্তি পুরস্কার গ্রহণ করছেন বাসু প্রিমলানি।
তিনি একজন ফিটনেস উৎসাহী এবং পাঁচটি হাফ ম্যারাথন, দুটি অলিম্পিক-দূরত্বের ট্রায়াথলন, একটি হাফ আয়রনম্যান এবং একটি স্প্রিন্ট ট্রায়াথলন করেছেন। বর্তমানে তিনি দিল্লিতে বসবাস করেন। তিনি একজন সোমাটিক থেরাপিস্টও (বিভিন্ন মন-শরীরের কৌশল ব্যবহার করে মানুষের শরীরের ক্ষতিকারক, চাপা আবেগ মুক্ত করতে সাহায্য করে)।

## কর্মজীবন
প্রিমলানি মার্কিন যুক্তরাষ্ট্রে অলাভজনক *থিম্মাক্কা'স রিসোর্সেস ফর এনভায়রনমেন্টাল এডুকেশন* প্রতিষ্ঠা করেন। এই সংস্থাটি রেস্তোরাঁগুলির জন্য পরিবেশগত পরামর্শ পরিষেবা প্রদান করত এবং ২০০৩ সালে এটি ক্যালিফোর্নিয়া গভর্নরস এনভায়রনমেন্টাল অ্যাণ্ড ইকোনমিক লিডারশিপ পুরস্কার পেয়েছিল।  রেস্তোরাঁগুলির সাথে তাঁর কাজের জন্য তাঁকে অশোক ফেলো নিযুক্ত করা হয়েছিল। প্রিমলানির সংস্থা ২০০৩ সালে মার্কিন ইপিএ (এনভায়রনমেন্টাল প্রোটেকশন এজেন্সি) অঞ্চল ৯-এ পুরস্কারও পেয়েছিল।

২০১৪ সালের জুলাই মাসে, বেঙ্গালুরু-ভিত্তিক পরিবেশবিদ সালুমারাদা থিম্মাক্কা অভিযোগ করেন প্রিমলানি তাঁর নাম ব্যবহার ক'রে মার্কিন যুক্তরাষ্ট্র থেকে অর্থ আদায় করে প্রতারণা করছেন। থিম্মাক্কার মতে, প্রিমলানি মার্কিন যুক্তরাষ্ট্রে থিম্মাক্কা'স রিসোর্সেস ফর এনভায়রনমেন্টাল এডুকেশন প্রতিষ্ঠা ক'রে তাঁর নামের অপব্যবহার করছিলেন। প্রিমলানির বলেছেন, শতবর্ষী থিম্মাক্কা "সম্ভবত" ভুলে গেছেন যে তিনি প্রিমলানিকে তাঁর নাম ব্যবহার করার জন্য সম্মতি দিয়েছিলেন।
থাম্ব|ক্যালিফোর্নিয়ার গভর্নরের কাছ থেকে পুরস্কার গ্রহণ করছেন ঋতু বাসু প্রিমলানি
প্রিমলানি নিউ ইয়র্ক সিটি, সান ফ্রান্সিসকো, মুম্বাই, দুবাই, বেঙ্গালুরু, হায়দ্রাবাদ, চণ্ডীগড়, পুনে এবং দিল্লি সহ বিশ্বজুড়ে শত শত কর্পোরেট এবং কমেডি ক্লাব শো প্রযোজনা এবং পরিবেশনা করে শিরোনামে এসেছেন। তিনি তাঁর কমেডির মাধ্যমে সামাজিক বার্তা প্রদান করেন, পরিবেশ, মানবাধিকার, এবং ধর্ষণের মতো সাহসী বিষয়গুলিতে সোচ্চার হন।

২০২৪ সালে, তিনি ভারতের নতুন দিল্লিতে তাঁর প্রথম গ্রাফিক উপন্যাস, *জুটা* প্রকাশ করেন এবং নক্সভিলের নতুন স্থায়ী পরিচালক হিসেবে কাজ শুরু করেন।

## পুরস্কার

* ভারত সরকার কর্তৃক নারী শক্তি পুরস্কার, ২০১৫
* গ্লোবাল অশোকা ইনোভেটর্স ফর দ্য পাবলিক সোশ্যাল এন্টারপ্রেনার ফেলোশিপ ২০০৪
* মার্কিন ইপিএ অঞ্চল ৯-এ পরিবেশগত অর্জন পুরস্কার ২০০৩
* ক্যালিফোর্নিয়া গভর্নরের পরিবেশগত ও অর্থনৈতিক নেতৃত্ব পুরস্কার ২০০৩

## তথ্যসূত্র

বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:ভারতীয় কৌতুকাভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সমকামী নারী কৌতুকাভিনয়শিল্পী
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:জীবিত ব্যক্তি
বিষয়শ্রেণী:নারী শক্তি পুরস্কার বিজয়ী
সুজাতা সাহু

**সুজাতা সাহু** একজন ভারতীয় সামাজিক উদ্যোক্তা। একজন শিক্ষিকা হিসেবে কাজ করার পর, তিনি *১৭০০০ ফিট ফাউণ্ডেশন* প্রতিষ্ঠা করেন লাদাখ এবং সিকিমের প্রত্যন্ত গ্রামগুলিতে স্কুলের অবস্থার উন্নতির জন্য। এই বেসরকারি সংস্থাটি প্রত্যন্ত সীমান্তবর্তী স্কুলগুলিতে লাইব্রেরি, খেলার মাঠ এবং ডিজিল্যাব প্রদানের মাধ্যমে পুরো স্কুলের রূপান্তর এবং তার পাশাপাশি শিক্ষকদের কঠোর প্রশিক্ষণের প্রকল্প গ্রহণ করেছে। সুজাতা সাহুকে তাঁর কাজের স্বীকৃতিস্বরূপ ২০১৫ সালের নারী শক্তি পুরস্কার এবং ২০১৯ সালের ডব্লিউটিআই (ভারত রূপান্তরকারী নারী) পুরস্কারে ভূষিত করা হয়েছে।

## কর্মজীবন
সুজাতা সাহু নয় বছর ধরে মার্কিন যুক্তরাষ্ট্রে কর্পোরেট সেক্টরে কাজ করেছিলেন এবং তারপর গুরগাঁওয়ে চলে আসেন এবং দিল্লির এনসিআরের শ্রী রাম স্কুলে শিক্ষকতা শুরু করেন। সেখানে তিনি গণিত এবং কম্পিউটার বিজ্ঞান পড়াতেন। ২০১০ সালের জুন মাসে, তিনি লাদাখে একাকী ট্রেকিংয়ে গিয়েছিলেন। যখন তিনি অতি-উচ্চতায় পৌঁছে ফুসফুসের শোথ অনুভব করেন, তখন তিনি একটি প্রত্যন্ত গ্রামে সুস্থ হওয়ার জন্য থামেন। সেখানকার পরিস্থিতি প্রত্যক্ষ করার পর, তিনি স্থানীয় স্কুলের শিশুদের জন্য উন্নত সুযোগ-সুবিধা প্রদানের উদ্দেশ্যে একটি বেসরকারি সংস্থা (এনজিও) প্রতিষ্ঠা করার সিদ্ধান্ত নেন।

## ১৭০০০ ফুট ফাউণ্ডেশন
২০১১ সালে, সুজাতা সাহু তাঁর স্বামী সন্দীপ সাহু এবং দাওয়া জোরার সাথে ১৭০০০ ফুট ফাউণ্ডেশন তৈরি করেছিলেন। সমুদ্রপৃষ্ঠ থেকে ১৭,০০০ ফুট ওপরে তাঁদের করা একটি ট্রেকের নামানুসারে তাঁরা এই এনজিওটির নামকরণ করেছেন। স্বেচ্ছাসেবকদের দ্বারা পরিচালিত একটি গবেষণার মাধ্যমে তাঁরা লাদাখ জুড়ে ৬০০টি স্কুলকে চিহ্নিত ক'রে তাদের মানচিত্র তৈরি করেছেন। ফাউণ্ডেশনটি ১৪০টি স্কুলে খেলার মাঠ প্রদান করেছে এবং ২৩০টি স্কুলে লাইব্রেরি দান করেছে, যেখানে হিন্দু, ইংরেজি এবং উর্দুতে বই বিতরণ করা হয়েছে। যেহেতু লাদাখি ভাষা ভোটিতে কোনও বই ছিল না, তাই ২০১৫ সালে ফাউণ্ডেশনটি অনুবাদের জন্য অর্থায়ন করে এবং ২১,০০০ গল্পের বই সরবরাহ করে। ২০১৩ সালে, ফাউণ্ডেশনটি ভলানট্যুর প্রোগ্রাম চালু করে, যেখানে স্বেচ্ছাসেবক শিক্ষকদের স্কুলের সাথে মেলানো হয়। প্রতি বছর প্রতি স্কুলে একজন করে স্বেচ্ছাসেবক রাখা হয়েছে। সামাজিক উদ্যোগের জন্য সুজাতা সাহু ২০১৫ নারী শক্তি পুরস্কার পেয়েছেন। ২০১৯ সালে, নীতি আয়োগ তাঁকে উইমেন ট্রান্সফর্মিং ইণ্ডিয়া পুরস্কারে ভূষিত করে।

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় বিদ্যালয়ের শিক্ষক
বিষয়শ্রেণী:গুরুগ্রামের ব্যক্তি
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:২১শ শতাব্দীর ভারতীয় শিক্ষাবিদ
বিষয়শ্রেণী:নারী শক্তি পুরস্কার বিজয়ী
অল ডালস এরিয়া মুসলিম সোসাইটি

**অল ডালেস এরিয়া মুসলিম সোসাইটি** (**ADAMS**) যুক্তরাষ্ট্রের অন্যতম বৃহত্তম মসজিদ, যা স্টার্লিং, ভার্জিনিয়ায় অবস্থিত এবং প্রায় ৫,০০০ মুসলিম পরিবারকে সেবা প্রদান করে। এডিএএমএস বিভিন্ন ধরনের সেবা প্রদান করে, যার মধ্যে ধর্মীয় কার্যক্রম যেমন ইসলামিক ও আরবি শিক্ষা ক্লাস অন্তর্ভুক্ত রয়েছে। এছাড়া এটি সামাজিক কার্যক্রম যেমন বয় ও গার্ল স্কাউট কার্যক্রমও পরিচালনা করে।

বর্তমান নির্বাহী পরিচালক (২০২২ সাল পর্যন্ত ২৫ বছর ধরে দায়িত্ব পালন করছেন) হলেন ইমাম মোহাম্মদ মাজিদ যিনি মার্কিন মুসলিম সম্প্রদায়ের অন্যতম গুরুত্বপূর্ণ নেতা। ২০২৪ সালে মাজিদ সমালোচনার মুখে পড়েন, কারণ তিনি লিন্ডা থমাস-গ্রিনফিল্ডের সাথে একটি ইফতারে অংশ নেন। থমাস-গ্রিনফিল্ড জাতিসংঘে এমন পদক্ষেপগুলোকে বাধা দিয়েছেন, যা গাজা, ফিলিস্তিনে হামলা বন্ধের আহ্বান জানিয়েছিল।

## তথ্যসূত্র

বিষয়শ্রেণী:মার্কিন যুক্তরাষ্ট্র ভিত্তিক ইসলামি সংগঠন
বিষয়শ্রেণী:যুক্তরাষ্ট্র্রের ধর্মীয় স্থাপনা সংক্রান্ত নিবন্ধ
বিষয়শ্রেণী:১৯৮৩-এ ভার্জিনিয়ায় প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত ইসলামি সংগঠন
বিষয়শ্রেণী:উইকিউপাত্তে স্থানাঙ্ক আছে
বাবা রাম থামন মন্দির

**বাবা রাম থামন মন্দির** পাকিস্তানের পাঞ্জাব প্রদেশের কসুর জেলার খালা খারু গ্রামে অবস্থিত একটি হিন্দু মন্দির। মন্দিরটি ১৬ শতকের বৈষ্ণব সাধক রাম থামনকে উৎসর্গ করা হয়েছে।  মন্দিরটি বার্ষিক বৈশাখী মেলার জন্য বিখ্যাত। মন্দির হল একটি স্মাধ অর্থাৎ একটি পবিত্র স্থান যা একজন হিন্দু সাধুর ছাই এবং সমাধিস্থলের উপর নির্মিত। এটি বৈষ্ণবদের রামানন্দী সম্প্রদায়ের ৩৬টি দ্বারের মধ্যে একটি।

## ইতিহাস
বাবা রাম থামন ছিলেন ১৬ শতকের একজন হিন্দু সাধক। ষোড়শ শতাব্দীতে তিনি খালা খারু গ্রামের কাছে তার শিবির স্থাপন করেন। তার মৃত্যুর পর সেখানে একটি মঠ তৈরি করা হয়। পরে সময়ের সাথে সাথে বেশ কিছু মন্দির এবং একটি পুকুর যোগ করা হয়।  তাঁর ভক্তরাও দেশভাগ পর্যন্ত মন্দির চত্বরে বসতি স্থাপন করেছিলেন।  বৈশাখী মেলাটি ১৬ শতক খ্রিস্টাব্দ থেকে মন্দিরে প্রতি বছর অনুষ্ঠিত হয়েছিল এবং এতে প্রায় ৬০,০০০ তীর্থযাত্রী অংশগ্রহণ করেছিলেন।

এমনকি দেশভাগের পরেও, মন্দিরে প্রতি বছর বৈশাখী মেলা উদযাপন করা হয় এবং সংখ্যাগরিষ্ঠ অনুসারী মুসলমান।

## আরো দেখুন
* হিংলাজ মাতা মন্দির
* শ্রী রামদেব পীর মন্দির

## তথ্যসূত্র

## বহিঃসংযোগ

বিষয়শ্রেণী:কসুর জেলা
বিষয়শ্রেণী:পাকিস্তানের পাঞ্জাবের হিন্দু মন্দির
কৃষ্ণা যাদব

**কৃষ্ণা যাদব** একজন ভারতীয় উদ্যোক্তা। তিনি তাঁর সফল আচার ব্যবসার জন্য পরিচিত, দিল্লির কৃষি বিজ্ঞান কেন্দ্র থেকে প্রশিক্ষণ নেওয়ার পর তিনি এই উদ্যোগ শুরু করেছিলেন। বেশ কয়েক বছর ধরে তিনি রাস্তার ধারে আচার বিক্রি করেছেন। এরপর তিনি ধীরে ধীরে তাঁর ব্যবসাকে বহুমুখী ক'রে চারটি ভিন্ন ব্যবসায়িক উদ্যোগ নিয়ে আসেন, যার টার্নওভার (ব্যবসায়ে যে টাকা খাটানো হয়) গিয়ে দাঁড়ায় ৪ কোটি ভারতীয় টাকায়। তিনি ২০১৬ সালে নারী শক্তি পুরস্কারে ভূষিত হন।

## জীবন
[alt=Yadav receiving Nari Shakti Puraskar from the President|বাম|থাম্ব| রাষ্ট্রপতির কাছ থেকে [নারী শক্তি পুরস্কার গ্রহণ করছেন কৃষ্ণা যাদব]]
কৃষ্ণা যাদব স্কুলে যাননি এবং তাঁর কোনও আনুষ্ঠানিক শিক্ষাও হয়নি। তিনি ক্ষেতের পড়ে থাকা ফসল কুড়িয়ে বড় হয়েছেন। যখন তাঁর স্বামীর গাড়ির ব্যবসা সফল হলনা, তখন তাঁদের বুলন্দশহরের বাড়ি বিক্রি করতে হয়েছিল। তিনি রোজগারের জন্য দিল্লি চলে যাওয়ার পরিকল্পনা করেন। তিনি টাকা ধার ক'রে তাঁর স্বামীকে পাঠান যাতে তিনি সেখানে কিছু কাজ খুঁজে পেতে পারেন। তিন মাস অতিবাহিত করার পরও, তাঁর স্বামী তেমন কোন কাজ পাননি। এমন পরিস্থিতিতে, কৃষ্ণা যাদব তাঁদের তিন সন্তানকে নিয়ে দিল্লিতে তাঁর স্বামীর কাছে যাওয়ার সিদ্ধান্ত নেন। দিল্লিতে স্থায়ী হওয়ার পর, তাঁরা কিছু সবজি চাষ করেছিলেন কিন্তু বিক্রি করতে তেমন সুবিধা হয়নি। তারপর তিনি আচার সম্বন্ধে এবং ব্যবসা হিসেবে এর সম্ভাবনা সম্পর্কে শুনতে পেলেন। কিন্তু তিনি জানতেন যে আচার ব্যবসা করার জন্য তাঁর প্রশিক্ষণের প্রয়োজন হবে। তিনি দিল্লির উজওয়া গ্রামের কৃষি বিজ্ঞান কেন্দ্রে প্রশিক্ষণ নেওয়ার জন্য যোগ দিয়েছিলেন।

২০০২ সালে কৃষ্ণা আচার উৎপাদন শুরু করেন। পরিচিত ব্র্যাণ্ড না হওয়ায়, প্রথমদিকে তিনি মুদি দোকানে এগুলো বিক্রি করার ব্যবস্থা করতে পারেননি। সেইসময় তাঁর স্বামী রাস্তার পাশে এগুলো বিক্রি করতেন এবং তিনি তাঁর সন্তানদের সাথে নিয়ে এগুলো তৈরি করতেন। ২০১৩ সালের মধ্যে, তিনি ১৫০টিরও বেশি ধরণের আচার বিক্রি করেছিলেন এবং ২০১৬ সালে তিনি ২০০ টন খাদ্য পণ্য বিক্রি করেছেন বলে জানা গেছে। তাঁর প্রচেষ্টার ফলে গ্রামীণ এলাকায় কর্মসংস্থানের সৃষ্টি হয়েছে। তিনি এবং তাঁর স্বামী জি এস যাদব নাজাফগড়ে একটি দোকান খুলেছেন। জানা গেছে, তাঁর চারটি ভিন্ন ব্যবসায়িক উদ্যোগ রয়েছে এবং তাঁর বার্ষিক টার্নওভার ৪ কোটি ভারতীয় টাকা।

২০১৬ সালের প্রথমদিকে নারী ও শিশু উন্নয়ন মন্ত্রক কৃষ্ণা যাদবকে নারী শক্তি পুরস্কারের জন্য মনোনীত করেছিল। আন্তর্জাতিক নারী দিবসে নতুন দিল্লির রাষ্ট্রপতি ভবনে রাষ্ট্রপতি প্রণব মুখার্জি এই পুরস্কার প্রদান করেন। একই দিনে আরও চোদ্দজন নারী এবং সাতটি প্রতিষ্ঠানকে তাঁদের কৃতিত্ব এবং অবদানের জন্য সম্মানিত করা হয়েছে।

## বহিঃসংযোগ

* তেজস্বিনী: কৃষ্ণ যাদবের সাথে কথাবার্তা, নারী শক্তি পুরস্কার - ডিডি নিউজ
* কৃষ্ণা যাদবের সাফল্যের গল্প শ্রীমতি কৃষ্ণা যাদব রাস্তা থেকে ক্রোড়পতিতে পৌঁছোনো পর্যন্ত কিভাবে লড়াই করেছেন

## তথ্যসূত্র

বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:দিল্লির ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:জীবিত ব্যক্তি
শকুন্তলা মজুমদার

**শকুন্তলা মজুমদার** (জন্ম ১৯৬৪) একজন ভারতীয় প্রাণী অধিকার কর্মী। তিনি থানেতে সোসাইটি ফর প্রোটেকশন অফ ক্রুয়েলটি (এসপিসিএ, একটি অলাভজনক সংস্থা যা পশু নিষ্ঠুরতা বন্ধে কাজ করে)-র হয়ে তাঁর কাজের জন্য নারী শক্তি পুরস্কারে ভূষিত হন।

## জীবন
শকুন্তলা মজুমদারের জন্ম ১৯৬৪ সাল নাগাদ।

২০০২ সালে শকুন্তলা এবং আরও ছয়জন মিলে থানেতে সোসাইটি ফর প্রোটেকশন অফ ক্রুয়েল্টি টু অ্যানিম্যালস  শাখা গঠন করেন।

২০১৬ সালে আন্তর্জাতিক নারী দিবসে শকুন্তলা মজুমদারকে নারী শক্তি পুরস্কার প্রদানের জন্য নির্বাচিত করা হয়েছিল। ভারতের রাষ্ট্রপতি প্রণব মুখার্জি নতুন দিল্লির রাষ্ট্রপতি ভবনে এই পুরস্কার প্রদান করেন। সেদিন আরও চোদ্দজন নারী এবং সাতটি প্রতিষ্ঠানকে সম্মানিত করা হয়েছিল।

২০১৭ সালে দুটি বেওয়ারিশ কুকুর নিয়ে স্থানীয় কর্তৃপক্ষের সাথে তাঁর এবং থানে এসপিসিএ-এর বিরোধ ছিল। কর্তৃপক্ষ চেয়েছিল কুকুরগুলিকে রাস্তা থেকে সরিয়ে দেওয়া হোক কারণ তারা আক্রমণাত্মক আচরণ করছিল এবং কিছু নাগরিককে ভয় দেখাচ্ছিল। শকুন্তলা কুকুরগুলোকে তুলে নিয়ে যাওয়ার এবং তাদের পরীক্ষা করে চিকিৎসা করার প্রস্তাব দিয়েছিলেন, কিন্তু তিনি বলেছিলেন যে যখন তারা সুস্থ হয়ে উঠবে তখন তাদের আবার রাস্তায় ফিরিয়ে আনা হবে। এই নিয়ে বিরোধ অব্যাহত ছিল। শকুন্তলা এমনকি নিশ্চিত ছিলেন না যে বেওয়ারিশ কুকুর অপসারণের আইনি ক্ষমতা তাঁর আছে কিনা। 

২০২০ সালের ফেব্রুয়ারিতে করোনাভাইরাস মহামারীর প্রথম সপ্তাহগুলিতে, কিছু পোস্টার দেখা যায়, যেখানে মানুষদের বলা হয়েছিল বেওয়ারিশ প্রাণীদের স্পর্শ না করতে, কারণ এতে ভাইরাস ছড়িয়ে পড়তে পারে। তিনি এবং মানেকা গান্ধী পোস্টারগুলো সরানোর জন্য অনুরোধ করছিলেন। তাঁরা বিশ্ব স্বাস্থ্য সংস্থার পরামর্শ পুনর্ব্যক্ত করেন যে এই আশঙ্কা ভিত্তিহীন। পরে তিনি এবং এসপিসিএ গোষ্ঠী ঘোড়াদের কল্যাণের জন্য কিছু ভূমিকা গ্রহণ করেন। ঘোড়াগুলো পর্যটকদের ভ্রমণের জন্য ব্যবহার করা হত কিন্তু লকডাউনের ফলে লাইসেন্সবিহীন এই ঘোড়াগুলি থেকে কোনও আয় হচ্ছিল না। এর ফলে ঘোড়ার মালিকরা তাদের খাওয়াতে পারছিলেন না। এইসময় এসপিসিএ তাঁদের সাহায্য করেছিল।

## তথ্যসূত্র

বিষয়শ্রেণী:নারী শক্তি পুরস্কার বিজয়ী
বিষয়শ্রেণী:১৯৬০-এর দশকে জন্ম
বিষয়শ্রেণী:জীবিত ব্যক্তি
আশ্বিনি একবোট

**অশ্বিনী একবোট** (২২ মার্চ ১৯৭২ - ২২ অক্টোবর ২০১৬) ছিলেন একজন ভারতীয় থিয়েটার এবং পর্দার অভিনেত্রী এবং একজন ধ্রুপদী নৃত্যশিল্পী। তিনি মারাঠি থিয়েটারে তার অভিনয় জীবন শুরু করেন ভারতীয় থিয়েটারে কাজ করার জন্য তিনি অনেক পুরস্কার পেয়েছেন।

## ক্যারিয়ার
একবোটে বেশ কয়েকটি মারাঠি নাটকে অভিনয় করেছিলেন এবং অনেক আঞ্চলিক ভাষা ভিত্তিক বিনোদনমূলক ধারাবাহিকের অংশ ছিলেন। ২০০১ সালে আকলেছে কান্দে সিনেমার মাধ্যমে তিনি তার চলচ্চিত্রে অভিষেক করেন এবং এরপর দুমকাটা (২০০৭) এবং বাভারে প্রেম হে (২০১৪) ছবিতে অভিনয় করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2024)">তথ্যসূত্র প্রয়োজন</span>]]* &#x5D; অশ্বিনী নারীর ক্ষমতায়ন এবং পরিবেশগত বিষয়গুলিতেও সক্রিয়ভাবে জড়িত ছিলেন। তিনি নৃত্য প্রশিক্ষণ ক্লাস পরিচালনা করতেন এবং প্রায়শই বিনামূল্যে নৃত্য প্রদর্শনী পরিচালনা করতেন।

## ব্যক্তিগত জীবন
একবোটের জন্ম অশ্বিনী কাটকর নামে। তিনি প্রমোদ একবোটের সাথে বিবাহ বন্ধনে আবদ্ধ হন, যিনি পুনে ফায়ার ব্রিগেডে ২৫ বছরের অভিজ্ঞতাসম্পন্ন একজন সিনিয়র রেডিও টেকনিশিয়ান। তাদের এক পুত্র ছিল, যার নাম শুভঙ্কর, যে চলচ্চিত্র জগতেও ক্যারিয়ার গড়ছে। শুভঙ্করের অভিষেক হয় *মন্ত্র* ছবির মাধ্যমে। একবোটের ভাইও একজন মঞ্চ ও চলচ্চিত্র অভিনেতা।

## মৃত্যু
২০১৬ সালের ২২ অক্টোবর পুনেতে ভারত নাট্য মন্দিরে একটি পরিবেশনার সময় মঞ্চে পড়ে যাওয়ার পর একবোটে মারা যান।

## চলচ্চিত্র তালিকা

### মারাঠি সিনেমা

* *মহাসত্তা*  
* *ডেবু*
* *ছুটি* ;
* *ডঙ্ক্যাভার ডঙ্কা*  
* *তপ্তপদী* ()
* *মাঝা নব শিবাজি*  
* *ভো*  
* *এফইউ: ফ্রেন্ডশিপ আনলিমিটেড*  
* *কফি আনি বারচ কাহি* কফি এবং বার্ঞ্চ কিছু
* *রেডিও নাইটস ৬.০৬* ()
* *মহাগুরু* মহাগুরু
* *বাওয়ারে প্রেম হে*  
* *আরম্ভ*
* *ক্ষন হা মোহাচা*  
* *ভুলওয়া* (২০০৭) রিয়া চরিত্রে
* *এক পাল পেয়ার কা* ()
* *সন্ত জনবাই* সন্ত জনবাই 

### মারাঠি নাটক

* *তিঘাঞ্চি গোষ্ট* ()
* *এক ক্ষণাত*  
* *নন্দী* ;

### টেলিভিশন

* *দুহেরি*
* *দুর্বা*
* *রাধা হি বাওয়ারি* ()
* *তু ভেতশি নবায়নে*  
* *অহিল্যাবাই হোলকার*  
* *অরুন্ধতী*  
* *উঞ্চ মাঝা*  
* *অসম্ভভ*  
* *মন উধান ভার্যাছে* ()
* *তুজভিন সখ্যা রে*  
* *ফু বাই ফু*  
* *বহিনীসাহেব* ()

## তথ্যসূত্র

বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:পুণের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০১৬-এ মৃত্যু
বিষয়শ্রেণী:১৯৭২-এ জন্ম
আবুল কাসেম (পূর্ব পাকিস্তানের রাজনীতিবিদ)

**মৌলবী মোহাম্মদ আবুল কাসেম** ছিলেন পাকিস্তানের তৃতীয় জাতীয় পরিষদের একজন সদস্য, যিনি পূর্ব পাকিস্তানের প্রতিনিধি হিসেবে দায়িত্ব পালন করেছেন।

## জীবনী
কাসেম ১৯১৩ সালে তৎকালীন ব্রিটিশ ভারতের আসাম প্রদেশের গোয়ালপাড়া জেলার মানকাচর থানার সদুরটিলা গ্রামে জন্মগ্রহণ করেন। তিনি ১৯৩৮ সালে কটন কলেজ থেকে দর্শনে স্নাতক অর্জন করেন। ১৯৪৬ সালে তিনি আসাম আইন পরিষদে ধুবড়ী দক্ষিণ আসনের সদস্য হয়েছিলেন। ১৯৫০ সালে তিনি ভারত ত্যাগ করেন। পরবর্তীতে তার নিবাস হয়েছিল তৎকালীন পাকিস্তানের পূর্ববঙ্গ তথা পূর্ব পাকিস্তানের রংপুর জেলার উলিপুর থানায়। এর দুই বছর পর তিনি পাকিস্তান গণপরিষদের সদস্য হয়েছিলেন। ১৯৫৬ সালে করাচি বিশ্ববিদ্যালয় থেকে আইনে স্নাতক অর্জনের চার বছর পর একই বিশ্ববিদ্যালয় থেকে তিনি রাষ্ট্রবিজ্ঞানে স্নাতকোত্তর অর্জন করেন। ১৯৬২ সালে পাকিস্তানের তৃতীয় জাতীয় পরিষদের সদস্য হিসেবে রংপুর-১ আসনের প্রতিনিধিত্ব করেছেন। তখন তাকে পাকিস্তান জাতীয় পরিষদের ডেপুটি স্পিকার করা হয়েছিল। তিনি কাউন্সিল মুসলিম লীগের সদস্য ছিলেন এবং ১৯৬৪ সালে পূর্ব পাকিস্তান কাউন্সিল মুসলিম লীগের সভাপতি হয়েছিলেন। ১৭ সেপ্টেম্বর ১৯৭১ সালে বাংলাদেশের স্বাধীনতা যুদ্ধ চলাকালে তিনি আব্দুল মোতালেব মালিকের মন্ত্রিসভার সদস্য হয়েছিলেন। তাকে পূর্ব পাকিস্তানের অর্থমন্ত্রী করা হয়েছিল। বাংলাদেশের স্বাধীনতার পর ২৪ ডিসেম্বর ১৯৭১ সালে যুদ্ধের সময় পাকিস্তানকে সহযোগিতা করার জন্য বাংলাদেশ সরকার তাকে গ্রেফতার করেছিল। ৩০ নভেম্বর ১৯৭৩ সালে বাংলাদেশ সরকার মন্ত্রিসভার আটক সদস্যদের প্রতি সাধারণ ক্ষমা ঘোষণা করায় তিনি মুক্তি পেয়েছিলেন। কাসেম আশির দশক বা তার পূর্বে মৃত্যুবরণ করেছেন।

## তথ্যসূত্র

বিষয়শ্রেণী:১৯১৩-এ জন্ম
বিষয়শ্রেণী:২০শ শতাব্দীতে মৃত্যু
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:পাকিস্তান মুসলিম লীগের রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:আসাম আইনসভার সদস্য ১৯৪৬-১৯৫২
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:দক্ষিণ শালমারা-মানকাচর জেলার ব্যক্তি
বিষয়শ্রেণী:কটন কলেজ, গুয়াহাটির প্রাক্তন শিক্ষার্থী
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
আমান্ডা গেফটার

**আমান্ডা গেফটার** (জন্ম: ১৬ আগস্ট ১৯৮০) একজন আমেরিকান বিজ্ঞান লেখিকা, যিনি ২০১৪ সালে তার *ট্রেসপাসিং অন আইনস্টাইন'স লন* () বইটির জন্য উল্লেখযোগ্য।  বইটি ফিজিক্স ওয়ার্ল্ডের ২০১৫ সালের বর্ষসেরা বইয়ের পুরস্কার জিতেছে।  আমেরিকার বিজ্ঞান লেখিকা ও আমেরিকায় বিজ্ঞান অভিনেত্রী হিসেবে পরিচিত পেয়েছে।

## শিক্ষা এবং কর্মজীবন
আমান্ডা গেফটার লন্ডন স্কুল অফ ইকোনমিক্স থেকে দর্শন এবং বিজ্ঞানের ইতিহাসে স্নাতকোত্তর ডিগ্রি অর্জন করেছেন। ২০১২-২০১৩ শিক্ষাবর্ষে তিনি এমআইটিতে নাইট সায়েন্স জার্নালিজম ফেলো ছিলেন।

মহাজাগতিক বিজ্ঞান এবং মৌলিক পদার্থবিদ্যার উপর তার বিশেষায়িত প্রবন্ধগুলি দ্য নিউ ইয়র্ক টাইমস, নটিলাস, নিউ সায়েন্টিস্ট, সায়েন্টিফিক আমেরিকান, নেচার, স্কাই অ্যান্ড টেলিস্কোপ এবং আরও বেশ কয়েকটি জার্নালে প্রকাশিত হয়েছে। তিনি সহযোগী গ্রুপ নিউরাইট বোস্টনের প্রাক্তন সহ-পরিচালক এবং বর্তমানে জনপ্রিয় বিজ্ঞান বই সম্পর্কে একটি পডকাস্ট, বুকল্যাবের বিজ্ঞান সাংবাদিক ড্যান ফকের সাথে সহ-উপস্থাপক। 

## ব্যক্তিগত জীবন
আমান্ডা গেফটারের জীবনের ধরণটি উত্তরাধিকারসূত্রে প্রাপ্ত সার্কাডিয়ান রিদম ডিসঅর্ডার দ্বারা প্রভাবিত হয়েছে যাকে বলা হয় বিলম্বিত ঘুমের পর্যায় সিন্ড্রোম ।  তিনি ২০১৭ সালের জুলাই মাসে জাস্টিন স্মিথকে বিয়ে করেন। তাদের সম্পর্কটি মডার্ন লাভ পর্ব "দ্য নাইট গার্ল ফাইন্ডস আ ডে বয়" তে নাটকীয়ভাবে চিত্রিত হয়েছিল। 

## পুরস্কার

* আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স কাভলি সায়েন্স জার্নালিজম অ্যাওয়ার্ড, ২০১৫ "দ্য ম্যান হু ট্রাইড টু রিডিম দ্য ওয়ার্ল্ড উইথ লজিক", নটিলাস ম্যাগাজিনের জন্য 

## তথ্যসূত্র

## বহিঃসংযোগ

* বুকল্যাব পডকাস্ট
* আমান্ডা গেফটার, "আইনস্টাইনের লনে অনধিকার প্রবেশ" | গুগল, ইউটিউবে আলোচনা, ৯ ডিসেম্বর ২০১৪

বিষয়শ্রেণী:২১শ শতাব্দীর মার্কিন নারী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:মার্কিন লেখিকা
বিষয়শ্রেণী:মার্কিন নারী সাংবাদিক
বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
সাধনা মহিলা সংঘ

**সাধনা মহিলা সংঘ** হল বেঙ্গালুরুতে অবস্থিত একটি এনজিও যারা যৌনকর্মীদের সহায়তা করে। ২০১৯ সালের করোনা ভাইরাস মহামারীর সময় যৌনকর্মীদের তাঁরা খাবার সরবরাহ করেছিলেন কারণ সেইসময় যৌনকর্মীদের কোন রোজগার ছিল না।

## ইতিহাস
সংগঠনটি ২০১১ সালে গঠিত হয়েছিল এবং ২০১৩ সালে নিবন্ধিত হয়েছিল। যৌনকর্মীরা পুলিশের দ্বারা হয়রানি ও দুর্ব্যবহারের শিকার হন। সাধনা মহিলা সংঘের সম্পাদক এম গীতা বলেন, সুপ্রিম কোর্টের ২০০৯ সালের একটি রায়ে এটিকে বিশেষভাবে অবৈধ ঘোষণা করা হয়েছে। এই সংস্থাটি এমন নারী  শ্রমিকদেরও সাহায্য করে যাঁরা তাঁদের কাজ পরিবর্তন করতে চান, কিন্তু ক্রমাগত বৈষম্যের সম্মুখীন হন। তাঁদের অনেকেই ইতিমধ্যেই তাদের স্বামী এবং পরিবার হারিয়েছেন এবং স্বাভাবিক সময়েও তাঁরা এইচআইভির মতো ঝুঁকির পাশাপাশি মানসিক সমস্যার সম্মুখীন হন।  এই এনজিওটি প্রতি তিন মাস অন্তর যৌনকর্মীদের এইচআইভি পরীক্ষার ব্যবস্থা করে এবং এইচআইভি পজিটিভ হলে তাদের পরামর্শ দেয়। তারা তাঁদের কনডম ব্যবহার করার পরামর্শ দেয়। কেউ কেউ এইচআইভি পজিটিভ হওয়ার জন্য যৌনকর্ম ছেড়ে দিতে চায়। অনেককে তাদের বাড়ি থেকে বের করে দেওয়ার পর নিজেদের গৃহহীন বলে মনে করে। উভয় ক্ষেত্রেই এনজিও এই মহিলাদের সহায়তা প্রদান করে।

## করোনাভাইরাস পৃথিবীব্যাপী
২০২০ সালের মার্চ মাসের মধ্যে যৌনকর্মীরা তাঁদের কষ্টের কথা জানাতে শুরু করেন। তাঁদের অনেকেই শহরের বাইরে থাকতেন ফলে প্রতিদিন সকালে তাঁদের ভ্রমণ করে কাজে যেতে হত। মহামারী চলাকালীন বাস বাতিল করা হয়েছিল, এবং খদ্দেররা ভাইরাসে আক্রান্ত হওয়ার ভয় পেয়েছিলেন তাই যৌনকর্মীদের রোজগার বন্ধ হয়ে গিয়েছিল। সংগঠনটির অনুমান ছিল যে বেঙ্গালুরুতে ১,০০০ যৌনকর্মী আছেন। তাঁদের আয় প্রায় ৫৫% কমে গেছে। যদি একজন যৌনকর্মী দিনে দুজন খদ্দের পান, তাহলে তিনি দুবেলা খেতে পারবেন, কিন্তু খদ্দেররা দূরত্ব বজায় রাখছেন। সাধনা মহিলা সংঘ তাঁদের জন্য খাবার সরবরাহ করার দায়িত্ব নেয়। ২০২০ সালের মে মাসের মধ্যে বেশিরভাগই চার সপ্তাহ ধরে কাজ করেননি।  একজন কর্মী উল্লেখ করেছেন যে এইচআইভি আক্রান্ত ব্যক্তিরা কনডম ব্যবহার করতে পারেন কিন্তু কোভিড-১৯ আক্রান্ত ব্যক্তিরা সম্পূর্ণ ঢাকা পোশাক পরতে পারবেন না।

## পুরস্কার
২০১৭ সালের আন্তর্জাতিক নারী দিবসে নতুন দিল্লির রাষ্ট্রপতি ভবনে রাষ্ট্রপতি প্রণব মুখার্জি কর্তৃক পুরো সংস্থাটিকে তাদের কাজের জন্য নারী শক্তি পুরস্কার দিয়ে সম্মানিত করা হয়েছিল। পুরস্কারের মধ্যে ছিল একটি প্রশংসাপত্র ও এক লক্ষ টাকা।

## তথ্যসূত্র

বিষয়শ্রেণী:২০১১-এ প্রতিষ্ঠিত সংগঠন
বিষয়শ্রেণী:২০১১-এ কর্ণাটকে প্রতিষ্ঠিত
বিষয়শ্রেণী:নারী শক্তি পুরস্কার বিজয়ী
আদভানি লক্ষ্মী দেবী

**আদভানি লক্ষ্মী দেবী** একজন অবসরপ্রাপ্ত ভারতীয় অভিনেত্রী যিনি কন্নড় সিনেমায় তার কাজের জন্য পরিচিত। তিনি তিন দশকেরও বেশি সময় ধরে কন্নড় চলচ্চিত্রে নায়িকা এবং সহ-অভিনেত্রী হিসেবে বিভিন্ন ভূমিকায় অভিনয় করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2024)">তথ্যসূত্র প্রয়োজন</span>]]* &#x5D; *গন্ধদা গুড়ি* (১৯৭৩) এবং *শ্রী শ্রীনিবাস কল্যাণ* (১৯৭৪) এর মতো ছবিতে তাঁর ভূমিকা, যেখানে তিনি কিংবদন্তি রাজকুমারের মায়ের ভূমিকায় অভিনয় করেছিলেন, তাকে বিখ্যাত করে তুলেছিল।

তিনি রূপদেবীর মা যিনি রাজকুমারের সাথে *হালু জেনু* (১৯৮২), *সামায়দা গোম্বে* (১৯৮৪) এবং *ইয়ারিভানু* (১৯৮৪) এর মতো কন্নড় চলচ্চিত্রে অভিনয় করেছিলেন। রাজকুমার তার নায়ক এবং তার ছেলের ভূমিকায় অভিনয় করার গৌরব অর্জন করেছেন। রাজকুমার লক্ষ্মী দেবীর ( *শ্রী রমজানেয় যুদ্ধ -* ১৯৬৩) এবং তার মেয়ে রূপাদেবীর (৩টি ছবিতে) বিপরীতে নায়ক চরিত্রে অভিনয় করার গৌরব অর্জন করেছেন।

কর্ণাটক রাজ্য সরকার লক্ষ্মী দেবীকে রাজকুমার আজীবন সম্মাননা (২০১৬) প্রদান করে।

## পুরস্কার

* ২০১৭ - কর্ণাটক চলনচিত্র একাডেমি দ্বারা *এমভি রাজম্মা পুরস্কার* । 
* ২০১৬ – কর্ণাটক সরকার কর্তৃক ডঃ রাজকুমার পুরস্কার । 
* ১৯৭৩–৭৪ - সেরা পার্শ্ব অভিনেত্রীর জন্য কর্ণাটক রাজ্য চলচ্চিত্র পুরস্কার - *গন্ধদা গুড়ি*

## চলচ্চিত্র তালিকা

### কন্নড়
*গন্ধাদা গুড়ি পার্ট ২* (১৯৯৪)

*জ্বলামুখী* (১৯৮৫)

*শ্রাবণ বান্থু* (১৯৮৪)

*[[মুদুদিদা থাভারে আরালিথু]]* (১৯৮৩)

*বাদাদা হু* (১৯৮২)

*চালিসুভা মোদাগালু* (১৯৮২)

*জন্ম জন্মদা অনুসন্ধান* (১৯৮০)

*মুগানা সেদু* (১৯৮০)

*[[রামা পরশুরামা]]* (১৯৮০)

*রুস্তুম জোড়ি* (১৯৮০)

*চন্দনাদা গোম্বে* (১৯৭৯)

*মধুরা সংগম* (১৯৭৮)

*লক্ষ্মী নিবাস* (১৯৭৭)

*বহাদ্দুর গান্ডু* (১৯৭৬)

*বায়ালু দারী* (১৯৭৬)

*মুগিয়াদা কথা* (১৯৭৬)

*ময়ূর* (১৯৭৫)

*[[নিরীক্ষে]]* (১৯৭৫)

*এরাডু কানাসু* (১৯৭৪)

*শ্রী শ্রীনিবাস কল্যাণ* (১৯৭৪)

*উপাসনে* (১৯৭৪)

*গন্ধাদা গুড়ি* (১৯৭৩)

*সীতেয়াল্লা সাবিত্রী* (১৯৭৩)

*বঙ্গারাদা মনুষ্যা* (১৯৭২)

*ভালে হুচ্চা* (১৯৭২)

*নন্দা গোকুলা* (১৯৭২)

*ভালে আদৃষ্টাভো আদৃষ্ট* (১৯৭১)

*নাম্মা সংসার* (১৯৭১)

*[[পাপা পুন্য]]* (১৯৭১)

*শরপাঞ্জরা* (১৯৭১)

*[[অনিরীক্ষিতা]]* (১৯৭০)

*করুলিনা কারে* (১৯৭০)

*[[মুরু মুত্তুগালু]]* (১৯৭০)

*[[মৃত্যু পাঞ্জরাদল্লি গুপ্তচারী ৫৫৫]]* (১৯৭০)

*[[তাক্কা বিত্রে সিক্কা]]* (১৯৭০)

*[[ভগীরথী]]* (১৯৬৯)

*কাপ্পু বিলুপু* (১৯৬৯)

*মাক্কালে মানেগে মানিক্য* (১৯৬৯)

*মল্লাম্মানা পাভাদা* (১৯৬৯)

*[[মুকুন্দ চন্দ্র]]* (১৯৬৯)

*নাম্মা মাক্কালু* (১৯৬৯)

*ভাগ্য দেবথে* (১৯৬৮)

*মন্ত্রালয় মহাত্মে* (১৯৬৬)

*চান্দাভাল্লিয়া থোটা* (১৯৬৪)

*কালাবতী* (১৯৬৪)

*কাভালেরাড়ু কুলাভন্দু* (১৯৬৪)

*বীর সংকল্প* (১৯৬৪)

*[[জীবন তরঙ্গ]]* (১৯৬৩)

*কালিথারু হেন্নে* (১৯৬৩)

*শ্রী রামাঞ্জনেয় যুদ্ধ* (সীতা) (১৯৬৩)

*ভূদান* (১৯৬২)

*করুণেয়ে কুটুম্বদা কন্নু* (১৯৬২)

*তেজস্বিনী* (১৯৬২)

*দশাবতার* (লক্ষ্মী, সীতা, রুক্মিণী) (১৯৬০)

*[[জগজ্যোতি বসবেশ্বর]]* (১৯৫৯)

*আব্বা আ হুডুগি* (১৯৫৯)

*[[মানে থুম্বিদা হেন্নু]]* (১৯৫৮)

*[[মঙ্গলসূত্র]]* (১৯৫৮)

*[[শুক্রদেশ]]* (১৯৫৭)

*ভক্ত বিজয়* (১৯৫৬)

## তথ্যসূত্র

বিষয়শ্রেণী:কর্ণাটকের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
অলকা রাই

**অলকা রাই** হলেন একজন ভারতীয় রাজনীতিবিদ যিনি ভারতীয় জনতা পার্টির (বিজেপি) সাথে যুক্ত। অলকা রাই ২০১৭ সালে অনুষ্ঠিত উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন। তিনি মোহাম্মদাবাদ থেকে নির্বাচিত হন।

তার স্বামী কৃষ্ণানন্দ রাইকে মুখতার আনসারী হত্যা করেছিলেন বলে অভিযোগ রয়েছে। তবে সাক্ষীরা বিরোধিতা করায় আনসারির বিরুদ্ধে মামলা করা যায়নি। রায়ে বলা হয়েছে যে, "বিরুদ্ধ সাক্ষীদের কারণে মামলাটি মামলার ব্যর্থতার আরেকটি উদাহরণ। যদি এই মামলার সাক্ষীরা বিচারের সময় সাক্ষী সুরক্ষা প্রকল্প, ২০১৮ এর সুবিধা পেত, তাহলে ফলাফল ভিন্ন হতে পারত।"

## নির্বাচনী ইতিহাস
২০১৭ সালের উত্তরপ্রদেশ বিধানসভা নির্বাচনে তিনি আনসারির ভাইকে পরাজিত করেছিলেন। তবে এটি কোনও বিধানসভা নির্বাচনে অলকা রাইয়ের প্রথম জয় ছিল না। কারণ তিনি ২০০৫ সালের উপনির্বাচনে তার প্রতিদ্বন্দ্বীকে পরাজিত করেছিলেন, যখন তার স্বামীকে গুলি করে হত্যা করা হয়েছিল। ২০০৫ সালের উপনির্বাচনে আনসারী পরিবারের কেউ নির্বাচনে প্রতিদ্বন্দ্বিতা করেননি। তবে তারা প্রতিযোগিতায় শ্রী কৃষ্ণ উর্ফ গামা রামকে সমর্থন করে। কৃষ্ণ কুমার ৩৩,৭৪৪ ভোটের ব্যবধানে অলকা রাইয়ের কাছে পরাজিত হন।

## পদসমূহ

## আরো দেখুন

* উত্তরপ্রদেশ বিধানসভা

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশ বিধানসভার সদস্য ২০০২-২০০৭
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:গাজীপুর, উত্তরপ্রদেশের রাজনীতিবিদ
প্রবীণা

**প্রবীণা** একজন ভারতীয় অভিনেত্রী এবং কন্ঠ শিল্পী যিনি মূলত মালায়ালাম টেলিভিশন ধারাবাহিক এবং চলচ্চিত্রে অভিনয় করেন। প্রবীণা কয়েকটি তামিল টেলিভিশন সিরিজ এবং চলচ্চিত্রেও অভিনয় করেন। তিনি চলচ্চিত্র এবং টেলিভিশন অপেরাতে মায়ের ভূমিকায় অভিনয় করার জন্য পরিচিত। 

তিনি ১৯৯২ সালে *গৌরী* চলচ্চিত্রে অভিনয়ের মাধ্যমে তার অভিনয় জীবন শুরু করেন।  তিনি ১৯৯৮ সালে *অগ্নিসাক্ষী* এবং ২০০৮ সালে *ওরু পেন্নাম রান্দানুম* চলচ্চিত্রে অভিনয়ের জন্য সেরা সহ অভিনেত্রী হিসাবেকেরালা রাজ্য চলচ্চিত্র পুরস্কার সহ বেশ কয়েকটি প্রশংসা পেয়েছেন।  তিনি ২০১০ সালে *ইলেকট্রা*  এবং ২০১২ সালে *ইভান মেঘরূপান* চলচ্চিত্রের জন্য সেরা কন্ঠ শিল্পী হিসাবে *কেরালা রাজ্য চলচ্চিত্র পুরস্কার* পেয়েছিলেন 

## কর্মজীবন
তিনি *অগ্নিসাক্ষী*, *[[মালয়ালম চলচ্চিত্র|ইংলিশ মিডিয়াম]]*, *ভাসান্থিয়ুম লক্ষ্মীউম পিন্নে নজানুম, স্বর্ণম এবং ওরু পেনুম রান্দানুম* সহ একাধিক জনপ্রিয় চলচ্চিত্রে অভিনয় করেছেন। প্রবীণা অনিল বাবুর *কালিয়ুনজালের*  চলচ্চিত্রে অভিনয়ের মাধ্যমে মালায়ালম সিনেমায় আত্মপ্রকাশ করেন, যেখানে তিনি অভিনেতা দিলীপের বিপরীতে জুটি বেঁধেছিলেন। *ওরাল মাথরামে দ্য ট্রুথ এবং এঝুপুন্না থারাকান*  চলচ্চিত্রে তার ভূমিকা স্মরনীয়।

তিনি চারবার কেরালা রাজ্য চলচ্চিত্র পুরস্কার জিতেছেন। ১৯৯৮ সালে, তিনি *অগ্নিসাক্ষীতে* তার অভিনয়ের জন্য  সেরা সহ অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন এবং ২০০৮সালে তিনি *ওরু পেনুম রান্দানুম-* এ তার ভূমিকার জন্য একই বিভাগে পুনরায় কেরালা রাজ্য চলচ্চিত্র পুরস্কার জিতেছিলেন। ২০১০ এবং ২০১১ সালে, তিনি যথাক্রমে *ইলেকট্রা* এবং *ইভান মেঘরূপান* ছবির জন্য সেরা কন্ঠ শিল্পী বিভাগে কেরালা রাজ্য চলচ্চিত্র পুরস্কার জিতেছিলেন।

প্রবীনা *স্বপ্নম, মেঘম,* *মৈনম, মাজহাভিল মনোরমা* এবং *মোহাক্কাদলের মালাখামার* -এর মতো অনেক টিভি ধারাবাহিকেও অভিন্য করেছেন। তিনি কৈরালি টিভিতে মামি অ্যান্ড মি, কমেডি স্টারস এবং এশিয়ানেটে স্টার সিঙ্গার সহ বেশ কয়েকটি রিয়েলিটি শো -তে বিচারক হিসেবেও কাজ করেছেন।

## ব্যক্তিগত জীবন
প্রবীণার জন্ম রামচন্দ্রন নায়ার এবং ললিতাবাইয়ের ঘরে। তার বাবা একজন অবসরপ্রাপ্ত কলেজ অধ্যাপক। তার এক বড় ভাই আছে, প্রমোদ রামচন্দ্রন, যিনি মার্কিন যুক্তরাষ্ট্রে একজন সফটওয়্যার ইঞ্জিনিয়ার হিসেবে কাজ করেন। তিনি কেরালার একজন ব্যবসায়ী প্রমোদ নায়ারের সাথে বিবাহ বন্ধনে আবদ্ধ হন। বিয়ের পর, তিনি অভিনয় থেকে কিছুক্ষণের জন্য বিরতি নেন। এই দম্পতির গৌরী প্রমোদ নামে একটি কন্যা সন্তান রয়েছে। &#x5B; *[[উইকিপিডিয়া:যাচাইযোগ্যতা|<span title="The material near this tag needs to be fact-checked with the cited source(s). (November 2020)">যাচাইকরণ প্রয়োজন</span>]]* &#x5D;

## চলচ্চিত্র তালিকা

## তথ্যসূত্র

বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:জীবিত ব্যক্তি
আহমদ মাশহুর আল-হাদ্দাদ

**আহমদ মাশহুর আল-হাদ্দাদ** (    ) ইয়েমেনের ওয়াদি দাওয়ানের কাইদুনের একজন সুন্নি ইসলামী পণ্ডিত ছিলেন। তিনি বা‘আলাওয়িয়া শিক্ষাপদ্ধতি অনুসরণ করতেন এবং পূর্ব আফ্রিকায় বহু বছর ধরে ইসলাম প্রচারে নিয়োজিত ছিলেন। সেখানে তিনি মসজিদ ও বিদ্যালয় প্রতিষ্ঠায় গুরুত্বপূর্ণ ভূমিকা রেখেছিলেন।

তিনি মুহাম্মদের নাতি হুসাইনের বংশধর।

## শিক্ষা
তার বাবা দীর্ঘ সময় ইন্দোনেশিয়ায় কাটিয়েছেন এবং তার মা সাফিয়া তাকে লালন-পালন করেছেন। তার মা তাকে অল্প বয়সে তাঁকে কায়দুনের রিবাতে নিয়ে যান। এখানে তার দুই চাচার প্রতিষ্ঠিত একটি ধর্মীয় বিদ্যালয় ছিল। তার চাচা হাবিব আলাউই তাঁকে সেখানকার পণ্ডিতদের কাছে শিক্ষার জন্য তারিমে নিয়ে যান । তার চাচা তাকে সেখানকার মহান পণ্ডিতদের সাথে দেখা করার এবং তাদের কাছ থেকে শেখার জন্য ইন্দোনেশিয়ায়ও নিয়ে গিয়েছিলেন । মুকাল্লায় তিনি হাবিব আহমদ বিন মুহসিন আল-হাদ্দারের সাথে দেখা করেন এবং তার কাছ থেকে শিক্ষা লাভ করেন।  তার কাছ থেকে তিনি আধ্যাত্মিক জ্ঞান লাভ করেন।
## কর্মজীবন ও মৃত্যু

১৯২৮ সালে তিনি প্রথম পূর্ব আফ্রিকা ভ্রমণ করেন এবং রমজান মাসে জাঞ্জিবারের প্রধান মসজিদে শিক্ষা দেন। এরপর তিনি দা'ওয়া প্রদানের জন্য কেনিয়ার মোম্বাসায় স্থায়ীভাবে বসবাস শুরু করেন। আর্থিকভাবে স্বাবলম্বী হবার জন্য তিনি নিজের ছোট ব্যবসা চালিয়ে যান। ১৯৫৬ সালে তিনি উগান্ডার কাম্পালায় চলে আসেন। তিনি সোয়াহিলি ভাষা শিখেছিলেন কিন্তু প্রায়ই একজন অনুবাদকের সাহায্যে আরবিতে ধর্মোপদেশ দিতেন। উগান্ডায় তিনি নারী-পুরুষের মেলামেশা, মুসলিম নারীদের হিজাব না মানা এবং কন্যাদের উত্তরাধিকার না দেওয়ার মতো বিষয় নিয়ে সোচ্চার ছিলেন। তিনি ঔপনিবেশিক সরকার কর্তৃক প্রতিষ্ঠিত স্কুলে অধ্যয়নরত ধর্মনিরপেক্ষতাবাদী এবং কমিউনিস্ট মুসলিমদের মোকাবিলা করেন।  তিনি কাদিয়ানীদেরও দৃঢ়ভাবে মোকাবেলা করেছিলেন এবং তাদের কিছু সদস্যকে সুন্নি ইসলামে ফিরিয়ে আনেন। আফ্রিকান, ভারতীয় ও আরবসহ বিভিন্ন সম্প্রদায়ের হাজার হাজার মানুষ তার শিক্ষা, পরামর্শ ও দোয়ার জন্য তার কাছে ভিড় করত। তিনি দুই পবিত্র মসজিদ (মক্কা ও মদিনা) এবং আফ্রিকার মধ্যে সময় কাটাতেন। তার লেখা অন্যতম বই হল মিফতাহ আল-জান্নাহ (বাগানের চাবি)।

তিনি মুসলিম বিশ্বের জন্য গভীরভাবে উদ্বিগ্ন ছিলেন। মুসলিম দেশগুলোর বিভিন্ন সংঘাত তাঁকে শারীরিকভাবেও অসুস্থ করে তুলত। তিনি মুসলিম ওয়ার্ল্ড লীগে উগান্ডার প্রতিনিধিত্ব করেছিলেন।

তিনি ১৪১৬ হিজরি সালের ১৪ রজব, বুধবার (১৯৯৫ খ্রিস্টাব্দ) মৃত্যুবরণ করেন।  তাকে জান্নাতুল মু'আল্লায় দাফন করা হয়েছিল।
## তথ্যসূত্র

## বহিঃসংযোগ

বিষয়শ্রেণী:১৪১৬-এ মৃত্যু
বিষয়শ্রেণী:১৩২৫-এ জন্ম
বিষয়শ্রেণী:সুন্নি সুফি
বিষয়শ্রেণী:সুন্নি মুসলিম পণ্ডিত
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:১৯০৭-এ জন্ম
মেগ জয়ন্ত

**মেঘনা জয়ন্ত** (জন্ম ৬ ফেব্রুয়ারী ১৯৮৭) একজন ভিডিও গেম লেখক এবং ন্যারেটিভ ডিজাইনার ।  তিনি ৮০ দিন এবং *সানলেস সি-* তে লেখার জন্য পরিচিত। জয়ন্ত একজন ফ্রিল্যান্স লেখক হওয়ার আগে বিবিসিতে কাজ করতেন, এবং *[[দ্য গার্ডিয়ান|দ্য গার্ডিয়ানের]]* জন্য নারী ও ভিডিও গেম নিয়েও লিখেছেন। 

## জীবনের প্রথমার্ধ
মেঘনা জয়ন্তের জন্ম ১৯৮৭ সালের ৬ ফেব্রুয়ারি।  ছোটবেলায় জয়ন্ত বেঙ্গালুরু, লন্ডন এবং সৌদি আরবে থাকতেন, মোট ১২টি ভিন্ন স্কুলে পড়াশোনা করতেন।  তার প্রথম গেমিং অভিজ্ঞতার মধ্যে ছিল ডিজনির আলাদিন, *সিমটাওয়ার* এবং *সভ্যতা II* ।  জয়ন্ত অক্সফোর্ড বিশ্ববিদ্যালয়ে ইংরেজি সাহিত্য অধ্যয়ন করেন, যেখানে তিনি দ্য অক্সফোর্ড রেভ্যু পরিচালনা করেন, এরপর তিনি বিবিসিতে ভিডিও গেম কমিশনিং বিভাগে কাজ করেন।

জয়ন্ত প্রথমে অনলাইন টেক্সট-ভিত্তিক রোলপ্লেয়িং গেমের মাধ্যমে ভিডিও গেমের জন্য লেখার প্রতি আগ্রহী হয়ে ওঠেন, যেখানে তিনি জগৎ এবং চরিত্রগুলি তৈরি করেছিলেন।  তার লেখা প্রথম খেলার যোগ্য খেলা ছিল *"সংসার"*, যা ১৭৫৭ সালে বাংলায় রচিত একটি পছন্দ-ভিত্তিক আখ্যানমূলক খেলা, যা তিনি এখনও শেষ করতে পারেননি।  জয়ন্ত বিশেষ করে এমন গল্প লেখার প্রতি আগ্রহী যা "অপ্রত্যাশিত দৃষ্টিভঙ্গি এবং অশ্রুত কণ্ঠস্বর" অন্বেষণ করে, যার মধ্যে কম প্রতিনিধিত্বকারী মানুষ এবং সংস্কৃতিও অন্তর্ভুক্ত।

## ক্যারিয়ার
ডান|থাম্ব| মেগ জয়ন্ত ২০১৭ গেম ডেভেলপারস কনফারেন্সে কথা বলছেন
জয়ন্ত ৮০ ডেইজের লেখক ছিলেন, যার জন্য তিনি মোট ৭,৫০,০০০ এরও বেশি শব্দ লিখেছিলেন, *হরাইজন জিরো ডনের* লেখায় অবদান রেখেছিলেন এবং *সানলেস সি-* এর লেখক ছিলেন। অন্যান্য প্রশংসার পাশাপাশি, *৮০ ডেইজ* ২০১৪ সালে গল্পের জন্য বাফটা গেম অ্যাওয়ার্ডের জন্য মনোনীত হয়েছিল এবং মেগ ভিডিও গেমে সেরা লেখার জন্য ইউকে রাইটার্স গিল্ড অ্যাওয়ার্ড জিতেছিল। 

২০১৯ সালে জয়ন্ত ইন্ডিপেন্ডেন্ট গেমস ফেস্টিভ্যাল অ্যাওয়ার্ডস আয়োজন করেছিলেন, যেখানে তিনি তার উদ্বোধনী বক্তৃতা ব্যবহার করে ভিডিও গেম ইন্ডাস্ট্রিকে ঘৃণা প্রত্যাখ্যান করতে এবং একটি স্বাগতপূর্ণ এবং নিরাপদ পরিবেশ তৈরি করতে উৎসাহিত করেছিলেন।  সেই বছরের মে মাসে, তিনি লেই আলেকজান্ডারের সাথে *"রেড কুইন্স* " নামে একটি "বুটিক ন্যারেটিভ লেবেল" গঠনের ঘোষণা দেন। 

২০১৯ সালের হিসাবে আগস্ট জয়ন্ত *[[বয়ফ্রেন্ড ডাঞ্জিয়ন]]* এবং ''সেবল''-এ কাজ করছিলেন।

## কাজ

* *৮০ দিন*
* *দিগন্ত: জিরো ডন*
* *সূর্যহীন সমুদ্র*
* *বয়ফ্রেন্ড ডাঞ্জন*
* *ফ্যালকন যুগ*
* *সাবল*
* *তৃষ্ণার্ত স্যুটররা*

## তথ্যসূত্র

## বহিঃসংযোগ

বিষয়শ্রেণী:লন্ডনের লেখক
বিষয়শ্রেণী:বেঙ্গালুরুর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:দ্য গার্ডিয়ানের ব্যক্তি
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় শিল্পী
বিষয়শ্রেণী:২১শ শতাব্দীর ব্রিটিশ লেখিকা
বিষয়শ্রেণী:১৯৮৭-এ জন্ম
বিষয়শ্রেণী:ভারতীয় বংশোদ্ভূত ব্রিটিশ ব্যক্তি
সুধা নরসিমহারাজু

**সুধা নরসিমহারাজু** হলেন একজন ভারতীয় কন্নড় চলচ্চিত্র অভিনেত্রী। সুধা নরসিমহারাজুর অভিনীত কিছু উল্লেখযোগ্য চলচ্চিত্রের মধ্যে রয়েছে *[[রথসপ্তমী]]* (১৯৮৬), *অরুণা রাগা* (১৯৮৬), এবং *শুভ মিলনা* (১৯৮৭)। 

## ব্যক্তিগত জীবন
সুধার নরসিমহারাজুর জন্ম ভারতের কর্নাটক রাজ্যে। প্রখ্যাত কন্নড় অভিনেতা নরসিমহারাজু তার পিতা। তাই অল্পবয়স থেকেই বিনোদন জগতের সাতেহ তার পরিচিতি গড়ে ওঠে।

## কর্মজীবন
সুধা নরসিমহারাজু ২৫টিরও বেশি কন্নড় পূর্ণদৈর্ঘ্য চলচ্চিত্রের অংশ ছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2022)">তথ্যসূত্র প্রয়োজন</span>]]* &#x5D;

সুধা নারসিমহারাজু একজন প্রতিভাবান অভিনেত্রী হিসাবে পরিচিত ছিলেন। তিনি মূলত কন্নড় চলচ্চিত্র জগতে কাজ করেছেন। ১৯৮৬ সালে মুক্তিপ্রাপ্ত **অরুণ রাগা** চলচ্চিত্রের মাধ্যমে তিনি অভিনয় জগতে প্রবেশ করেন। এরপর তিনি ধারাবাহিকভাবে বেশ কয়েকটি গুরুত্বপূর্ণ চলচ্চিত্রে অভিনয় করেন। ১৯৮৮ সালে **শান্তি নিবাস** এবং **সংযুক্তা** ছবিতে অভিনয় করে তিনি আরও পরিচিতি লাভ করেন।

১৯৯৩ সালে **হৃদয়া বন্ধন** এবং **বহাদ্দুর হেন্নু** ছবিতে তিনি গুরুত্বপূর্ণ চরিত্রে অভিনয় করেন। একই বছর **রাজকীয়** চলচ্চিত্রেও তিনি উপস্থিত ছিলেন। ১৯৯৪ সালে **ন্যায়াক্কাগি সাভাল** ছবিতে তার অভিনয় আরও সমাদৃত হয়।

১৯৯৫ সালে **কল্যাণোৎসব** চলচ্চিত্রে তার অভিনয় প্রশংসিত হয়। তার অভিনয় দক্ষতা তাকে জনপ্রিয় করে তোলে। সুধা নারসিমহারাজু তার কর্মজীবনে বিভিন্ন ধরনের চরিত্রে অভিনয় করেছেন এবং কন্নড় চলচ্চিত্র শিল্পে তার নিজস্ব পরিচিতি গড়ে তুলেছেন। তার সিনেমাগুলো দর্শকদের মনে আজও বিশেষভাবে স্থান করে আছে।

কন্নড় চলচ্চিত্র ছাড়াও তিনি কন্নড় টিভি ধারাবাহিকে অভিনয় করেছেন। ২০১৯ সালে জি কন্নড় টিভি চ্যানেলে সম্প্রচারিত ধারাবাহিক *গট্টিমেলা* -তে তার অভিনয় দর্শ‌কদের প্রসংশা অর্জ‌ন করে। ধারাবাহিকে তিনি পরিমলা মঞ্জুনাথের ভূমিকায় অভিনয় করেছিলেন।

## নির্বাচিত চলচ্চিত্র তালিকা
 
* অরুণ রাগা (১৯৮৬) – তার প্রথম চলচ্চিত্র
* শান্তি নিবাস (১৯৮৮)
* সংযুক্তা (১৯৮৮)
* হৃদয়া বন্ধন (১৯৯৩)
* বহাদ্দুর হেন্নু (১৯৯৩)
* ন্যায়াক্কাগি সাভাল (১৯৯৪)
* রাজকীয় (১৯৯৩)
* কল্যাণোৎসব (১৯৯৫)

## টেলিভিশন

* *গট্টিমেলা* (২০১৯)

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কন্নড় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:কর্ণাটকের অভিনেত্রী
বিষয়শ্রেণী:কন্নড় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কন্নড় চলচ্চিত্র অভিনেত্রী
রাজবালা

**রাজবালা** একজন ভারতীয় রাজনীতিবিদ এবং ভারতের উত্তরপ্রদেশের মিলাকের ১৭তম বিধানসভার সদস্য। তিনি উত্তরপ্রদেশের মিলাক নির্বাচনী এলাকার প্রতিনিধিত্ব করেন। তিনি ভারতীয় জনতা পার্টির একজন সদস্য।

## রাজনৈতিক জীবন
রাজবালা উত্তরপ্রদেশের ১৭তম বিধানসভার সদস্য। তিনি ভারতীয় জনতা পার্টির সদস্য এবং ২০১৭ সাল থেকে মিলাক নির্বাচনী এলাকার প্রতিনিধিত্ব করছেন।  রাজ বালা মালিক ১০ জানুয়ারী ২০২০ থেকে ৭ জানুয়ারী ২০২১ পর্যন্ত চণ্ডীগড়ের মেয়র ছিলেন।

## পদসমূহ

## আরো দেখুন

* উত্তরপ্রদেশ বিধানসভা

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রামপুর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
কার্তিকা (মালয়ালম অভিনেত্রী)

**সুনন্দা নায়ার**, যিনি তার মঞ্চ নাম **কার্তিকা** সম্বোধনেই বেশি পরিচিত, তিনি একজন ভারতীয় প্রাক্তন অভিনেত্রী যিনি মূলত মালায়ালাম চলচ্চিত্র এবং কয়েকটি তামিল চলচ্চিত্রে কাজ করেছেন। ১৯৮৪-১৯৮৮ সাল পর্যন্ত তিনি মালায়ালাম ভাষার জনপ্রিয় অভিনেত্রীদের একজন ছিলেন। তিনি *[[নায়কান]]* (১৯৮৭) ছবিতে চারুমতী চরিত্রে অভিনয়ের জন্য সুপরিচিত। 

## প্রাথমিক জীবন
কার্তিকার জন্ম কেরালার তিরুবনন্তপুরমে। তার পিতা ছিলেন ক্যাপ্টেন পি কে আর নায়ার, একজন অবসরপ্রাপ্ত সেনা কর্মকর্তা, প্রাক্তন সৈনিক কর্পোরেশনের চেয়ারম্যান। তিনি ভারতীয় জাতীয় কংগ্রেসের সাথে যুক্ত প্রাক্তন সৈনিক কংগ্রেসের নেতা। তার মা একজন গৃহিণী। সুজাতা বালগোবিন্দ নামে তার এক বোন আছে।  কার্তিকা একজন প্রশিক্ষিত ধ্রুপদী নৃত্যশিল্পী এবং কথাকলি শিল্পী। তিনি একজন অপেশাদার টেনিস খেলোয়াড়ও বটে। 

## চলচ্চিত্র জীবন
কার্তিকা একজন নেপথ্য শিল্পী হিসেবে সিনেমায় অভিষেক করেন। ১৯৮৪ সালে মুক্তিপ্রাপ্ত বালচন্দ্র মেনন পরিচালিত, *ওরু পেইনকিলিকথা*  চলচ্চিত্র ছিল তার প্রথম অভিনয় প্রকল্প। তিনি এই চলচ্চিত্রে একজন দলীয় নৃত্যশিল্পীর চরিত্রে অভিনয় করেছিলেন। তবে, পরের বছরই তিনি নায়িকার ভূমিকায় অভিনয় করার সুযোগ পান। অভিনেত্রী হিসাবে তার দ্বিতীয় চলচ্চিত্র ছিল *মানিচেপ্পু থুরানাপ্পোল* । যেখানে তিনি একজন প্রধান নারী চরিত্রে অভিনয় করেছিলেন। 

কার্তিকা প্রায় বিশটি ছবিতে কাজ করেছেন, যার মধ্যে দুটি তামিল ছবি এবং বাকিগুলি মালায়ালাম ছবি। ১৯৮৬ সালে তিনি *আদিভেরুকাল, থালাভাত্তম, সানমানসুল্লাভার্ক্কু সমাধানম, নীলা কুরিঞ্জি পুথাপ্পোল, এন্টে এনতেথু মাথরাম, দেশাতনক্কিলি কারায়ারিল্লা, করিয়িলাক্কাত্তু পোল এবং আদুক্কান এনথেলুপ্পাম* ইত্যাদি বিবিধ চলচ্চিত্রে অভিনয় করেন। ১৯৮৭ সালে, কার্তিকা *ইদানাঝিল ওরু কালোচা, গান্ধীনগর ২য় স্ট্রীট, উন্নিকালে ওরু কাধা পরায়ম, নেয়েথ্রা ধান্য, জানুয়ারি ওরু ওরমা,* *ইভিদে এল্লাভারক্কুম সুখম* ইত্যাদি ছবিতে কাজ করেছিলেন। ১৯৮৮ এবং ১৯৮৯ সালে তার অভিনীত গুরুত্বপূর্ন চলচ্চিত্রগুলি হল *ডেভিড ডেভিড মিস্টার ডেভিড* এবং *অবনীকুন্নিলে কিন্নরী পুক্কল*।

তিনি ১৯৮৭ সালে*[[নায়কান|নয়গানের]]* মাধ্যমে তামিল চলচ্চিত্রে আত্মপ্রকাশ করেন যেখানে তিনি কমল হাসান, সরনিয়া পোনভান্নান এবং নিঝলগাল রবির মতো অভিনেতাদের সাতেহ কাজ করেন। ছবিটি পরিচালনা করেছেন মণি রত্নম। তার দ্বিতীয় এবং শেষ তামিল ছবি ছিল ফাজিল পরিচালিত *পুভিঝি ভাসালিলে* যেখানে তিনি অভিনেতা সত্যরাজের সাথে অভিনয় করেন।

অভিনয় জীবনের শীর্ষে থাকাকালীন, কার্তিকা চলচ্চিত্র জগত থেকে অবসর নেওয়ার সিদ্ধান্ত নেন। তিনি ডঃ সুনীল কুমারকে বিয়ে করেন এবং মার্কিন যুক্তরাষ্ট্রে চলে যান। এই দম্পতির একটি ছেলে আছে, বিষ্ণু। তিনি এখন তিরুবনন্তপুরমে স্থায়ীভাবে বসবাস করছেন। 

## চলচ্চিত্র তালিকা

## তথ্যসূত্র

বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
সুশীলা রোহতগী

**সুশীলা রোহতগী** (২১ আগস্ট ১৯২১ - ৯ এপ্রিল ২০১১) ছিলেন ভারতীয় জাতীয় কংগ্রেসের একজন নেত্রী। তিনি ভারতের একজন কেন্দ্রীয় মন্ত্রী ছিলেন। তিনি মদন মোহন মালব্যের প্রপৌত্রী ছিলেন এবং উত্তরপ্রদেশ থেকে দুবার লোকসভায় নির্বাচিত হয়েছিলেন। এছাড়াও তিনি ১৯৮৫ সালে রাজ্যসভায় নির্বাচিত হয়েছিলেন।

## তথ্যসূত্র

বিষয়শ্রেণী:উত্তরপ্রদেশের রাজনীতিতে নারী
বিষয়শ্রেণী:উত্তরপ্রদেশ বিধান পরিষদের সদস্য
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:রাজ্যসভার নারী সদস্য
বিষয়শ্রেণী:লোকসভার নারী সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ১৯৬২-১৯৬৭
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:পঞ্চম লোকসভার সদস্য
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:২০১১-এ মৃত্যু
বিষয়শ্রেণী:১৯২১-এ জন্ম
বিষয়শ্রেণী:কানপুুর নগর জেলার ব্যক্তি
বিষয়শ্রেণী:উত্তরপ্রদেশ বিধান পরিষদের বিরোধী দলনেতা